Armand Duplantis

Armand Gustav Duplantis (sündinud 10. novembril 1999) on Ameerika Ühendriikides sündinud Rootsi teivashüppaja, kahekordne olümpiavõitja, kahekordne maailmameister ja kolmekordne Euroopa meister, 
kes on püstitanud teivashüppe maailmarekordeid nii noorte, juunioride kui ka meeste klassis (2025. aasta juuni seisuga kokku 12 korda). Tema hüüdnimi on Mondo.

Duplantis on võitnud Rahvusvahelise Kergejõustikuliidu auhinna (World Athletics Awards) väljakualade parima meessportlase kategoorias aastatel 2020, 2022, 2023, 2024Hassan and Tebogo named World Athletes of the Year. worldathletics.org. Retrieved 3 December 2024. ning Tõusva Tähe auhinna 2018. aastalDuplantis crowned Rising Star at the IAAF Athletics Awards 2018. European Athletics News. 5 December 2018.. Euroopa Kergejõustikuliidu (EAA) poolt on Duplantis valitud parimaks meeskergejõustiklaseks 2022. ja 2024. aastal.

Ameerika spordiajakirja Track & Field News parima meeskergejõustiklase auhinna on Duplantis võitnud 2020., 2022. ja 2024. aastal.T&FN'S WORLD MEN'S ATHLETES OF THE YEAR. Track&Field News. Retrieved 3 November 2024. Ta on viis korda valitud Rootsi aasta parimaks meessportlaseks.After the success year – Duplantis doubly awarded | Sweden Herald. swedenherald.com. 20 January 2025.

Sportlikud tulemused  
Duplantis püstitas esimese oma vanusegrupi teivashüppe maailma tippmargi seitsmeaastaselt, kui ta sai tulemuseks 3,86 m. Kümneaastaselt ületas ta varasemad maailma tippmargid 11- ja 12-aastaste seas. 2015. aasta juulis oli ta maailma parima teivashüppe tulemuse omanik kõigis poiste vanuserühmades 7.–12. eluaastani.National freshman PV record holder Armand Duplantis wants the world. MaxPreps. Archived. Retrieved 20 July 2015. 

2015
2015. aastal, kui ta õppis Lafayette'i keskkoolis, püstitas Duplantis omavanuste õpilaste rekordid nii sise- kui ka välitingimustes ning ta nimetati keskkooliõpilaste hulgas aasta kergejõustiklasteks. Duplantis oli nii USA kui ka Rootsi kodanik ning juunis 2015 teatas ta, et hakkab rahvusvahelistel võistlustel esindama Rootsit.Stavhoppartalang valde Sverige och Avesta. (in Swedish). Archived from the original on 30 September 2018. Duplantis esindas Rootsit esimest korda 2015. aasta noorte maailmameistrivõistlustel Colombias Calis, kui ta võitis kulla tulemusega 5,30 m, parandades oma isiklikku rekordit kahe sentimeetri võrra ja püstitades uue meistrivõistluste rekordi.Boys' pole vault – IAAF World Youth Championships, Cali 2015. IAAF. Archived from the original on 23 July 2015

2016
Duplantis ületas veebruaris Baton Rouge'is toimunud keskkoolidevahelistel võistlusel kõrguse 5,49 m, püstitades 16-aastaste vanuseklassi maailmarekordi ja hallivõistluste noorterekordi, olles esimene keskkooliõpilane, kes sellise kõrguse ületas.Mondo Duplantis Breaks Pole Vault National High School Record! MileSplit. Archived from the original on 14 June 2016. Hiljem ületas kreeklane Emmanouil Karalis selle tulemusega 5,53 m.

2017
11. veebruaril 2017 hüppas Duplantis Millrose'i mängudel New Yorgis tulemuseks 5,75 m, püstitades juunioride sisemaailmarekordi. 1. aprillil 2017 sai ta Texases välisvõistlusel kirja 5,90 m, püstitades uue juunioride maailmarekordi. See tulemus oli IAAF tunnustel ka Rootsi rekordiks ja USA juunioride rekordiks.USA Track & Field Records Report – 2017. usatf.org

2018
Duplantis alustas oma 2018. aasta hooaega juunioride sisemaailmarekordi parandamisega Nevada osariigis Renos toimunud teivashüppe võistlusel, saades tulemuseks 5,83 m. Hiljem parandas ta oma siserekordit juba 5,88 meetrini. 2018. aasta kergejõustiku Euroopa meistrivõistlustel võitis ta 6,05-ga esikoha, püstitades Euroopa meistrivõistluste rekordi ja järjekordse juunioride maailmarekordi. 6,05 m oli kõigi aegade viies tulemus.Experten om Mondo: Så högt var hoppet. Aftonbladet. 16 august 2018.

2019
Duplantis saavutas 2019. aasta maailmameistrivõistlustel Kataris Dohas teise koha, ületades kolmandal katsel 5,97 m. Võitis sama tulemuse hüpanud Sam Kendricks.Pole Vault Men - Final. iaaf.org.

2020
4. veebruaril ületas Duplantis oma hooaja esimesel võistlusel hallis 6,00 m. Seejärel üritas ta maailmarekordit 6,17 m, kuid ebaõnnestunult. 8. veebruaril aga purustas Duplantis Poolas Toruńis 6,17 m kõrgust ületades Renaud Lavillenie kuue aasta vanuse maailmarekordi. Nädal hiljem, 15. veebruaril Glasgow's tõstis ta rekordtulemust veel sentimeetri võrra 6,18 meetrini.Armand Duplantis: Pole vaulter sets new world record at Glasgow Indoor Grand Prix. BBC Sport. 15 February 2020. Veebruari lõpul üritas ta kahel korral veel 6,19 alistada, kuid tulemuseta.

17. septembril Rooma Teemantliiga võistlusel ületas Duplantis seni Sergei Bubkale kuulunud võistluse rekordi ühe sentimeetriga, saades tulemuseks 6,15 m.

1. detsembril pälvis ta Svenska Dagbladeti poolt kuldmedali "aasta kõige märkimisväärsema Rootsi spordisaavutuse eest".Duplantis fick Bragdguldet för himmelska höjder. (in Swedish). SVT Sport. 1 December 2020.

2021
6. märtsil võistles Duplantis 2021. aasta Euroopa sisemeistrivõistlustel ning võitis esikoha uue meistrivõistluste rekordiga 6,05 m, seejärel tegi kolm ebaõnnestunud katset kõrgusel 6,19 m.Duplantis, Ingebrigtsen and Del Ponte triumph at European Indoors.  Olympic Channel.

Aasta edasi lükatud 2020. aasta suveolümpiamängudel Tōkyōs võitis Duplantis kuldmedali, kui saavutades tulemuseks 6,02 m ning jõudis seejärel ühel katsel väga lähedale enda maailmarekordi alistamisele.

2022
7. märtsil ületas ta enda maailmarekordi, hüpates 6,19 m Belgradi sisevõistlustel. Kaks nädalat hiljem, 2022. aasta kergejõustiku sisemaailmameistrivõistlustel Belgradis, võitis ta kuldmedali maailmarekordiga, ületades kõrguse 6,20 m.POLE VAULT MEN - RESULT. worldathletics.org.

24. juulil ületas ta 2022. aasta kergejõustiku maailmameistrivõistlustel Eugene'is Oregonis taas oma maailmarekordi, hüpates 6,21 m.

2022. aasta Münchenis peetud Euroopa meistrivõistlustel võitis ta kulla uue meistrivõistluste rekordiga 6,06 m.

Duplantis lõpetas oma hooaja septembris, saavutades Zürichis Teemantliiga finaalis tulemuseks 6,07 m ning võitis ala karika.2022 review: jumps. World Athletics. 27 December 2022.

2023
Duplantis tegi 2023. aastal tugeva avavõistluse Uppsalas Mondo Classicul, mis on saanud nime tema hüüdnime "Mondo" järgi. Võidukõrguseks kujunes 6,10 m, mis oli kõigi aegade parim hooaja avasooritus teivashüppajate seas. Selle tulemusega oli ta 11 korral ületanud kõrguse 6,10 m või rohkem (nii sise- ja välistingimustes), mis oli uueks tipptulemuseks.Duplantis and Warholm open seasons with world-leading marks. World Athletics. 3. veebruar 2023. 

25. veebruaril Prantsusmaal Clermont-Ferrandis toimunud All Star sisevõistlustel purustas Duplantis taas maailmarekordi, ületades 6,22 m. 17. septembril sai ta Oregonis Eugene'is Prefontaine Classic võistlusel maailmarekorditulemuseks juba 6,23 meetrit.

2024
2024. aasta kergejõustiku sisemaailmameistrivõistlustel Glasgow's sooritas Duplantis 2024. aasta märtsis hüppe 6,05 m, millega võitis kuldmedali.

20. aprillil püstitas ta Hiinas Xiamenis järjekordse maailmarekordi tulemusega 6,24 m.Armand Duplantis. World Athletics.

2024. aasta Euroopa meistrivõistlustel kergejõustikus võitis ta järjekordse esikoha, seekord tulemusega 6.10, mis oli Euroopa meistrivõistluste uus rekord.

5. augustil püstitas ta Pariisis suveolümpiamängudel maailmarekordi tulemusega 6,25 m.

25. augustil uuendas ta Chorzówis maailmarekordit tulemusega 6,26 m. 

2025

28. veebruaril püstitas ta uue maailmarekordi Prantsusmaal Clermont-Ferrand's, kus ületas esimesel katsel kõrguse 6,27 m.

22. märtsil võitis ta Nanjing Shis 2025. aasta kergejõustiku sisemaailmameistrivõistlustel kuldmedali tulemusega 6.15.Highlights. worldathletics.org

15. juunil püstitas ta veel ühe maailmarekordi tulemusega 6.28, mis oli tema 12. maailmarekord.Armand Duplantis püstitas oma 12. maailmarekordi! sport.postimees.ee, 15. juuni 2025

 Isiklikku 
Tema ema on rootslanna Helena ning isa ameeriklane, endine teivashüppaja Greg Duplantis, kelle isiklik rekord on 5.80.Greg Duplantis. worldathletics.org 
Armand Duplantisest on tehtud 2022. aastal biograafiline dokumentaalfilm "Armand Duplantis – sündinud lendama" ("Born to Fly").Armand Duplantis – sündinud lendama. sport.err.ee, 15. oktoober 2023
Duplantis on suhtes Rootsi modelli ja sisulooja Désiré Inglanderiga, kellega ta tutvus 2020. aasta jaanipeol Rootsis. Duplantis ja Inglander teatasid kihlusest oktoobris 2024.Olympic Champion Mondo Duplantis and Desiré Inglander Announce Their Engagement.  Vogue. 11 October 2024.
Veebruaris 2025 andis ta (nime Mondo all) välja oma esimese singli "Bop", mille autor on ta koos Emil Bergi ja Rasmus Wahlbergiga.Armand Duplantis om nya låten Bop: "Den är vibes och kul"  Sveriges Television. Retrieved 1 March 2025. "Bop" jõudis Rootsi singlite edetabelis 31. kohale.

 Viited 

 Välislingid 

Teivashüppe imemehe ema: mu poja kohta tehakse Rootsis inetuid kommentaare, milleks selline kurjus? sport.delfi.ee, 21. aprill 2020
 Mihkel Talivee. Kus on maailmarekordimasin Duplantise ja inimvõimete teoreetiline piir? ohtuleht.ee, 8. oktoober 2024

Kategooria:Rootsi kergejõustiklased
Kategooria:Teivashüppajad
Kategooria:Sündinud 1999